- 6.16 Nároky Objednávateľa z vád budú uplatňované v súlade s ustanovením § 436 a nasl. Obchodného zákonníka v znení neskorších predpisov.

########## Článok VII. Nadobudnutie vlastníckeho práva

- 7.1 Zhotoviteľ znáša nebezpečenstvo škody na zhotovovanej veci až do okamihu odovzdania a prevzatia tovaru.
- 7.2 Objednávateľ nadobudne užívacie právo a vlastnícke právo k tovaru dňom jeho prevzatia a podpisom dodacieho listu a preberacieho protokolu.

########## Článok VIII. Zmluvné pokuty a úrok z omeškania

- 8.1 V prípade, že Zhotoviteľ nedodrží lehotu pre dodanie a inštaláciu tovaru dohodnutú v tejto zmluve, môže si Objednávateľ uplatniť zmluvnú pokutu vo výške 0,05% z ceny tovaru za každý aj začatý deň omeškania. Základom pre výpočet zmluvnej pokuty je celková cena predmetu zmluvy vrátane DPH. V prípade, ak omeškanie Zhotoviteľa trvá dlhšie ako 15 dní, považuje sa to za podstatné porušenie zmluvy s možnosťou Objednávateľa od tejto zmluvy odstúpiť. Pre vylúčenie pochybností sa má za to, že omeškanie zhotoviteľa o viac ako 15 dní sa považuje za podstatné porušenie, pri ktorom Objednávateľ nemá záujem na splnení záväzku po uplynutí tejto doby.
- 8.2 V prípade omeškania Objednávateľa s úhradou faktúry má Zhotoviteľ nárok na úrok z omeškania vo výške 0,05% z neuhradenej sumy vrátane DPH a to za každý deň omeškania.
- 8.3 V prípade, že Zhotoviteľ nevykoná opravu v rámci riadne uplatnenej oprávnenej reklamácie v dobe oznámenej Objednávateľovi podľa článku VI. bod 6.14 zmluvy, uhradí Objednávateľovi zmluvnú pokutu vo výške 20 € za každý deň omeškania.
- 8.4 Pre vylúčenie pochybností sa má za to, že uplatnením nároku na úhradu zmluvnej pokuty alebo úroku z omeškania nie je dotknutý nárok na náhradu škody. Nároky na úhradu zmluvných sankcií si oprávnená strana uplatní u druhej zmluvnej strany písomným podaním doručeným na adresu druhej zmluvnej strany uvedenej v záhlaví tejto zmluvy. Súčasťou podania je faktúra na nárokovanú sumu.
- 8.5 Povinná zmluvná strana môže nárok rozporovať v lehote splatnosti sankčnej faktúry a vrátiť faktúru na dopracovanie alebo prepracovanie, v prípade ak faktúra neobsahuje všetky náležitosti v súlade s bodom 4.4 tejto zmluvy.

########## Článok IX. Odstúpenie od zmluvy

- 9.1 Od tejto zmluvy môže zmluvná strana odstúpiť, ak dôjde k podstatnému porušeniu zmluvných povinností druhou stranou. Odstúpenie od zmluvy musí byť druhej zmluvnej strane oznámené písomne, inak je neplatné. V odstúpení musí byť uvedený dôvod, pre ktorý zmluvná strana od zmluvy odstupuje.
- 9.2 Odstúpenie je účinné dňom, kedy bolo písomné oznámenie o odstúpení doručené druhej zmluvnej strane.
- 9.3 Podstatným porušení zmluvných povinností sa rozumie:
- - omeškanie Zhotoviteľa s dodaním predmetu zmluvy Objednávateľovi v termíne v zmysle tejto zmluvy na miesto dodania,
- - porušenie povinností podľa Článku VI., bodov 6.1, 6.6, 6.7 a 6.8 tejto zmluvy o dielo.

########## Článok X. Záverečné ustanovenia

- 10.1 Zmluva môže byť zmenená len písomnými dodatkami v súlade so zákonom o verejnom obstarávaní podpísanými oprávnenými zástupcami zmluvných strán.
- 10.2 Pokiaľ v zmluve nie je dohodnuté inak, platia pre zmluvný vzťah ňou založený, príslušné ustanovenia Obchodného zákonníka v znení neskorších predpisov.